

**BALVU NOVADA PAŠVALDĪBA**

**BALVU NOVADA DOME**

Reģ. Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**PIELIKUMS**
Balvu novada domes

2024.gada 28.jūnijā

lēmumam (sēdes prot. Nr.\_\_,\_\_\_.§)

**Paskaidrojuma raksts**

**par Balvu novada domes 2024.gada 28.jūnija saistošo noteikumu Nr.\_\_\_\_\_\_/2024**

 **“Grozījumi Balvu novada domes 2023.gada 24.augusta saistošajos noteikumos Nr.12/2023 “Par brīvprātīgās iniciatīvas pabalstiem Balvu novadā”” projektu**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Balvu novada domes saistošo noteikumu “Grozījumi Balvu novada domes 2023.gada 24.augusta saistošajos noteikumos Nr.12/2023 “Par brīvprātīgās iniciatīvas pabalstiem Balvu novadā”  projekts (turpmāk - Saistošie noteikumi) paredz izdarīt grozījumus Balvu novada domes 2023.gada 24.augusta saistošajos noteikumos Nr.12/2023 “Par brīvprātīgās iniciatīvas pabalstiem Balvu novadā” (turpmāk – Saistošie noteikumi Nr.12/2023), atceļot brīvprātīgās iniciatīvas pabalstu – pabalstu mājsaimniecībai ar bērniem individuālo mācību līdzekļu iegādei. Šobrīd Saistošo noteikumu Nr.12/2023 VI. nodaļā “Pabalsts mājsaimniecībai ar bērniem” ir noteikti pabalsta individuālo mācību līdzekļu iegādei (turpmāk – pabalsts) saņemšanas nosacījumi. Pabalstu individuālo mācību līdzekļu iegādei ir tiesības saņemt izglītojamajam līdz 24 gadu vecumam, kurš mācās Balvu novada vispārizglītojošajā izglītības iestādē vai apgūst arodizglītību vai profesionālo vidējo izglītību Balvu novada izglītības iestādē vai cita novada izglītības iestādē, programmā, kura netiek nodrošināta Balvu novada izglītības iestādēs. Pabalsta apmērs ir 15,00 *euro*, pabalstu piešķir izsniedzot dāvanu karti, vienu reizi kalendāra gadā. Pabalstu var saņemt visas mājsaimniecības ar bērniem, nevērtējot to ienākumus. Izglītības likuma 58.panta trešajā daļā noteikts, ka vecāku (personu, kas realizē aizgādību) pienākums ir savu materiālo iespēju robežās nodrošināt sava bērna izglītošanai nepieciešamos šā likuma [1.](https://likumi.lv/ta/id/50759#p1) panta 12.5 punkta "n" apakšpunktā minētos individuālos mācību piederumus. Saskaņā ar Izglītības likuma [1.](https://likumi.lv/ta/id/50759#p1) panta 12.5 punkta "n" apakšpunktā noteikto, individuālie mācību piederumi ir izglītojamo personiskās lietošanas priekšmeti un materiāli, kuri tiek izmantoti kā mācību līdzekļi vai saistībā ar mācību iespēju nodrošināšanu: kancelejas piederumi, apģērbs un apavi, atsevišķu mācību priekšmetu (sports, mājturība un tehnoloģijas u. c.) obligātā satura apguvei nepieciešamais specifiskais apģērbs, apavi un higiēnas piederumi, materiāli, kurus izmantojot mācību procesā skolēns rada priekšmetu vai produktu savām vajadzībām.2023.gadā pabalstu saņēmuši 1564 izglītojamie, no tiem 26 izglītojamie, kuri mācās vispārizglītojošajās izglītības iestādes vai apgūst arodizglītību vai profesionālo vidējo izglītību ārpus Balvu novada. Konsultējoties ar Balvu novada pašvaldības Izglītības pārvaldi noskaidrots, ka pabalsts daļēji sasniedz pabalsta piešķiršanas mērķi, jo tomēr netiek iegādāti mācību procesam nepieciešamie individuālie mācību līdzekļi, lietderīgāk pašvaldības līdzekļi tiktu izlietoti, ja naudas līdzekļi tiktu novirzīti izglītības iestādēm. [Pašvaldību likuma](https://likumi.lv/ta/id/336956-pasvaldibu-likums) [5. panta](https://likumi.lv/ta/id/336956-pasvaldibu-likums#p5) pirmā daļa nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Šā panta otrā daļa nosaka, ka brīvprātīgo iniciatīvu izpildes kārtību nosaka un finansējumu nodrošina pašvaldība. Šā panta trešā daļa nosaka, ka brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei. Ņemot vērā to, ka brīvprātīgās iniciatīvas pabalsts uzliek slogu pašvaldības budžetam, kas var traucēt pašvaldības kompetencē esošo autonomo funkciju un deleģēto pārvaldes uzdevumu izpildi, ir nepieciešams samazināt brīvprātīgo iniciatīvu pabalstu veidus pašvaldībā.Lietderīgāk finanšu līdzekļus, kas paredzēti pabalsta piešķiršanai, novirzīt Balvu novada izglītības iestādēm, atbilstoši pašvaldības finanšu līdzekļiem konkrētajā budžeta gadā.  |
| 1. Fiskālā ietekme uz pašvaldības budžetu
 | Saistošo noteikumu īstenošana samazinās pašvaldības sociālā budžeta izdevumu daļu gadā aptuveni par 22470,00 *euro* (1498x 15,00 *euro*). |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi atceļ brīvprātīgās iniciatīvas pabalstu - pabalstu mājsaimniecībai ar bērniem individuālo mācību līdzekļu iegādei.Saistošie noteikumi negatīvi ietekmēs sociālo vidi, jo izglītojamo vecākiem (personām, kas realizē aizgādību) vai izglītojamajiem būs jāiegādājas nepieciešamie individuālie mācību līdzekļi no personiskajiem finanšu līdzekļiem.Ja pašvaldība savu finanšu līdzekļu iespēju robežās, konkrētajā budžeta gadā, novirzīs finanšu līdzekļus izglītības iestādēm mācību līdzekļu iegādei, tiks samazināts izglītojamo vecāku (personu, kas realizē aizgādību) vai izglītojamo finansiālais ieguldījums iegādājoties individuālos mācību piederumus.Saistošie noteikumi neietekmēs iedzīvotāju veselību, uzņēmējdarbības vidi pašvaldības teritorijā un konkurenci. |
| 1. Ietekme uz administratīvajām procedūrām un to izmaksām
 | Saistošie noteikumi samazinās administratīvās procedūras. |
| 1. Ietekme uz pašvaldības funkcijām un cilvēkresursiem
 | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu
 | Saistošo noteikumu izpildes nodrošināšanai papildus resursi un pašvaldības institūciju struktūras izmaiņas nav nepieciešamas.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerēto mērķu sasniegšanai un paredz tikai tādus pasākumus, kas nepieciešami šo mērķu īstenošanai. Ar Saistošajiem noteikumiem netiek ierobežotas personu pamattiesības. Izdodot saistošos noteikumus, pašvaldība rīkojas atbilstoši normatīvajos aktos paredzētajam deleģējumam. |
| 1. Izstrādes gaitā veiktās konsultācijas ar privātpersonām un institūcijām
 | Konsultācijas ar sabiedrības pārstāvjiem saistošo noteikumu izstrādes procesā nav notikušas. Konsultācijas ir notikušas ar Balvu novada pašvaldības Izglītības pārvaldi.Atbilstoši Pašvaldību likuma 46.panta trešajā daļā noteiktajam, saistošo noteikumu projekts publicēts Balvu novada pašvaldības oficiālajā tīmekļvietnē www.balvi.lv divas nedēļas (no 2024.gada 17.maija līdz 2024.gada 31.maijam) sabiedrības viedokļa noskaidrošanai.  |